Na temelju članka 26. Zakona o predškolskom odgoju i obrazovanju (NN br. 10/97, 107/07, 94/13 i 98/19), članka 50., alineje 10. Statuta Dječjeg vrtića Cvrkutić, Oroslavje i članka 7. Pravilnika o radu, Upravno vijeće Dječjeg vrtića Cvrkutić, Oroslavje **r a s p i s u j e**

**N A T J E Č A J**

**za radno mjesto**

**ODGOJITELJ/ICA PRIPRAVNIK/ICA-** 1 izvršitelj - na određeno vrijeme od 12 mjeseci, puno radno vrijeme (40 sati tjedno)

**UVJETI za radno mjesto odgojitelja/ice su:**

**završen preddiplomski sveučilišni studij ili stručni studij za odgojitelja predškolske djece, odnosno studij za odgojitelja kojim je stečena viša stručna sprema u skladu s ranijim propisima, kao i završen sveučilišni diplomski studij ili specijalistički studij za odgojitelja ili prema Zakonu o predškolskom odgoju i obrazovanju (NN 10/97,107/07, 94/13 i 98/19) i Pravilniku o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (NN 133/97).**

**Prijava na natječaj treba biti vlastoručno potpisana i sadržavati sljedeće priloge:**

* dokaz o stručnoj spremi: diploma odnosno odgovarajuća isprava o stečenom stručnom/akademskom nazivu odnosno stručnom zvanju/nazivu
* elektronički zapis odnosno potvrda o podacima evidentiranim u matičnoj evidenciji Hrvatskog zavoda za mirovinsko osiguranje (izvornik ili ovjerena preslika) – kao dokaz duljine radnog staža odnosno iskustva u struci
* vlastoručno potpisanu izjavu da za zasnivanje radnog odnosa ne postoje zapreke iz članka 25. Zakona o predškolskom odgoju i obrazovanju
* uvjerenje o nekažnjavanju, sukladno članku 25. Zakonu o predškolskom odgoju i obrazovanju (NN 10/97.,107/07. i 94/13) ne starije od dana objave natječaja
* dokaz o državljanstvu (izvornik ili preslika)
* životopis s opisom dosadašnjeg rada - vlastoručno potpisan

Kandidati koji se pozivaju na pravo prednosti prema posebnom zakonu dužni su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Kandidati koje se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21), uz prijavu na natječaj dužni su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf

Kandidati koji se pozivaju na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (N.N. 84/21), dužni su uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata

Poveznica na internetsku stranicu Ministarstva hrvatskih branitelja s popisom dokaza

potrebnih za ostvarivanje prava prednosti :

https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Izrazi iz teksta natječaja koji imaju rodno značenje koriste se neutralno i jednako su primjenjivi na muški i ženski rod.

Sukladno članku 13. stavku 3. Zakona o ravnopravnosti spolova (NN br. 82/08 i 69/17) na natječaj se mogu prijaviti osobe oba spola.

Radni odnos ne može zasnovati osoba koja ima zapreke iz članka 25. Zakona o predškolskom odgoju i obrazovanju (NN 10/97, 107/07, 94/13 i 98/19).

Dokaz o zdravstvenoj sposobnosti za obavljanje poslova radnog mjesta dostaviti će izabrani kandidat po dostavljenoj obavijesti o izboru, a prije donošenja odluke o prijemu u radni odnos.

Potvrdu da osoba nije pravomoćno osuđena za neko od kaznenih djela ili neko od prekršajnih djela te da se ne vodi kazneni niti prekršajni postupak sukladno članku 25. Zakona o predškolskom odgoju i obrazovanju kao i potvrdu o zdravstvenoj sposobnosti za obavljanje poslova, pribaviti će Vrtić po službenoj dužnosti, a nakon obavljenog izbora kandidata.

Prijavu na natječaj s dokazima o ispunjavanju uvjeta, potrebno je dostaviti u roku od 8 dana od dana objave natječaja na mrežnim stranicama Hrvatskog zavoda za zapošljavanje na adresu:

**Dječji vrtić Cvrkutić, Oroslavje, Antuna Mihanovića 6, 49243 Oroslavje,**

**u zatvorenoj omotnici s naznakom „Natječaj za odgojitelja/icu pripravnika/icu na određeno vrijeme –puno radno vrijeme“.**

Vrtić ima pravo provjere radnih sposobnosti radnika te će se u tu svrhu s kandidatima obaviti usmeni razgovor.

Nepotpune i nepravodobne prijave neće se razmatrati.

Urednom prijavom smatrat će se pravovremena prijava kandidata koja ispunjava formalne uvjete natječaja te koja sadrži sve tražene podatke i priloge.

O rezultatima provedenog natječaja i preuzimanju dokumentacije kandidati će biti obaviješteni putem mrežne stranice Vrtića http://www.cvrkutic.hr/ u roku od osam (8) dana od dana donošenja Odluke o izboru kandidata.

DJEČJI VRTIĆ CVRKUTIĆ

OROSLAVJE, 3.veljače.2022.